MÄRTRITE HÄÄL
MÄRTER: 1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
Väärkoheldakse
Vangistatakse
Piinatakse
Iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Tere tulemast vaatama saadet "Märtrite hääl"!
Maailmas on 245 miljonit tõsiselt tagakiusatud kristlast.
See kätkeb endas ka kristlastest naisi,
kes oma usu tõttu kannatavad nii hülgamist
kui vaimset ja füüsilist tagakiusu.
Nende õlgadel võib olla kogu pere ülal pidamine,
juhul kui nende mees on usu tõttu tapetud.
Või on neilt lapsed ära võetud,
kuna nad on pöördunud nö valesse usku.
Kristlastest naisi röövitakse, kuritarvitatakse
ja sunnitakse vägisi abielluma.
Tagakiusatud kristlastest naistest ei räägita kahjuks piisavalt palju.
Kuid täna me teeme seda.
Meil on täna kaks külalist,
kes töötavad just nimelt usu pärast tagakiusatud naistega.
Sari Palomäki ja Ritva Huusko - tere tulemast me saatesse!
Tänan. - Tänan.
Te töö on ühtaegu raske,
aga samas ka rõõmutoov,
kuna naised on alati rõõmsad, kui abi jõuab õigesse kohta
ja nad võivad jagada häid uudiseid.
Me räägime täna WOM Õdede teenistusest,
mis tegelikult tähendab Märtrite Hääle tööd ja tegevust
tagakiusatud naiste seas.
Või õigemini siis kristliku usu pärast tagakiusatud naiste seas.
Ritva Huusko,
mida VOM Õed endast kujutab, mis on selle eesmärk
ja milleks seda üldse tehakse?
VOM Õed tegevus kätkebki endas seda,
mida just äsja mainisid.
Eesmärk on toetada kristlastest naisi üle maailma,
et julgustada neid, aga anda neile ka jõudu teadmisest,
et nad pole selle tagakiusu keskel üksi.
Kuna nende pered ja suguvõsad hülgavad neid
kristlaseks saamise tõttu,
siis nad jäävad üksi ja vajavad tuge.
Kui neil on lapsi, siis lapsed jäävad ilma emata
või neil naistel puudub ka luba abielluda.
Nii on nad täiesti üksi ilma oma pere toeta.
Selleks aga, et nad võiks kogeda, et nad pole üksi oma valuga,
olemegi meie olemas oma tööga.
Me eesmärk on tegutseda selliselt,
et takistada põlvkondade vahelist trauma tekkimist.
Ehk siis, kui neil naistel on lapsi, avaldavad nad ju ka neile mõju,
kui peavad nende eest üksi hoolt kandma.
Nii tahame emade kaudu toetada ka neid lapsi.
Nii et nende naiste kaudu saame toetada mitmeid põlvkondi.
Nii on, et naistel on peres väga oluline roll täita
ja paljudes maailma paikades
on ka naiste koorem märgatavalt suurem kui meestel.
Ja kuna nad on pere eest hoolitsejad,
tekkibki nende usklikuks saades küsimus,
kuidas nende pere ja ka tulevased pered
sellega toime tulevad.
Aitäh selle vastuse eest!
Paljudel rahvusvahelistel Märtrite Hääle üksustel
on oma naistele suunatud teenistus.
Mida see endast täpsemalt kujutab?
Kanada ja Inglismaa Märtrite Häälel on selline naistele mõeldud teenistus
ehk midagi sarnast,
millega me siin Soomeski oleme alustanud.
Me tutvusime nende kodulehekülgedega
ja nende naisi puudutava tegevusega.
Ühtlasi oleme suhelnud selle töö esindajatega
nii Kanadas kui Inglismaal.
Nii mõtlesimegi, et miks meil Soomes ei võiks olla midagi sarnast,
mille kaudu aidata naisi.
Tahame tõesti seda teemat esile tõsta
ning olla kui lüliks Soome naiste ja oma tagakiusatud usuõdede vahel.
Olete te siis ka sellele head tagasisidet saanud?
Me oleme saanud head tagasisidet.
Näiteks siis, kui palusime oma naistel kirjutada kaarte
Pakistanist pärit Estrile.
Saime palju armsaid kaarte kokku, mida talle saata,
nii et oleme saanud head tagasisidet.
Võrratu!
Kas Soome Märtrite Häälel
on selles vallas mingeid tulevikuplaane?
Me alustasime selle kõigega alles möödunud aasta augustis.
Me avaldame iga kuu esimesel esmaspäeval
ühe palveteema,
mis on seotud ühe tagakiusatud kristlase looga.
See kätkeb tema kogemusi
ja erinevaid olukordi, millesse ta on sattunud
ja kuidas neist ka välja tulnud.
Ja lisaks sellele siis palveteema.
Avaldame selle oma kodulehekülgedel
ja ka Facebookis.
Need aadressid on nähtavad ekraanil.
Iga kuu esimesel esmaspäeval on see palveteema seal siis üleval.
Kuid lisaks palveteemale
on seal ka ettepanek mõneks tegevuseks,
sest tahame teha ka midagi muud, kui vaid palvetada.
Nii olemegi siis viimastel kuudel saatnud Pakistani postkaarte,
et trööstida seal üht haiget tüdrukut, tema ema ja kogu nende peret.
Ühtlasi oleme saatnud erinevaid armuandmispalveid
mõne usuõe pärast
või teinud mida iganes muud sarnast.
Lisaks sellele on meil veel regulaarsed raadiosaated,
kus jagame tagakiusatud naiste saatusest
ja sellest, kuidas nad on hakkama saanud,
nii et neid tasub Radio Day'st ja Radio Patmosest igati kuulata.
Ja lisaks sellele on meil ka Märtrite Hääle ajakirjas oma lehekülg.
Rääkige õige pisut ka sellest väikesest Estrist,
kellele olete abi kogunud
ja kes on mitmeidki kordi meiegi meedias esile tõusnud.
See väike Ester on pärit Pakistanist,
kes koos perega põgenes tagakiusu tõttu Taimaale.
Nende pere elab nüüd Bangkokis.
Ta isa viibib endiselt vastuvõtukeskuses kinnipeetavana
ja ema üritab siis kodus nende 3 lapsega hakkama saada.
Väikesel Estril on süda haige - ta südames on kaks auku.
Ta ootab südameoperatsiooni,
mida pole siiani olnud võimalik teha, kuna ta on olnud nii haige.
Saatsime Estrile postkaarte,
et julgustada ja lohutada teda selles raskes olukorras, kus ta on.
Väikesed inimesed puudutavad alati väga tugevalt me südant.
Mul endal on 6 last ja 9 lapselast,
mistõttu laste valu on ühel või teisel moel orbiidil.
Kuid arvestades Estri olukorda, siis see on eriti puudutav.
Nüüd aga vaatame üht pildiseeriat Märtrite Hääle tööst.
Süveneme sellesse ja jätkame oma vestlust peale seda.
Sari aga aitab meil kõike nähtavat oma selgitustega paremini mõista.
VOM Õed toetavad usu tõttu tagkiusatud kristlastest naisi
VOM Õed ühendavad tagakiusatud naisi
ja Soome kristlastest naisi.
VOM Õed annavad neile naistele võimaluse jagada oma lugu
ja seda eripaigust üle maailma.
Miljonid naised kannatavad seetõttu,
et on hakanud uskuma Jeesusesse ja tahavad olla Talle ustavad.
Nad kaotavad seetõttu oma õppimis- ja töövõimalused.
Neid vangistatakse, vägistatakse ja sunnitakse sunniviisil abielluma.
Usklikuks saades võivad nad kogeda teistepoolset hülgamist
ja kaotada isegi oma lapsed.
Seda vaid seetõttu,
et nad on avanud oma südame Jeesusele.
VOM Õed tegevus liidab omavahel
Soome kristlastest naisi ja usu tõttu tagakiusatud naisi.
Toetame oma usuõdesid läbi palve ja praktiliste tööde.
Kuuldes nende tunnistusi
saame nii õnnistatud nende usust ja vaprusest.
Kord kuus esitleme oma kodulehel mõnda palveteemat,
millega on seotud ka mõni praktiline tegevus.
Me kodulehel on see PDF formaadis,
mida on võimalik oma koguduse naistetöö jaoks
välja printida
või luua täitsa oma VOM Õed palvegrupp.
Terrorirühmitus Boko Haram
röövis 2018. a. veebruaris Nigeerias üle 100 tüdruku.
Nõupidamiste tulemusena vabastati kõik tüdrukud peale ühe.
Ekraanil nähtav Leah oli ainus kristlane kogu grupis,
kellele öeldi, et ainus viis vabaks saada
on pöörduda islamiusku.
Leah keeldus sellest.
Augustis võitlesimegi selle eest, et Leah lastaks vabaks.
Pakistani kristlased kogevad meeletut tagakiusu.
Nii põgeneb suurel hulgal kristlasi oma kodumaalt.
Pakistanist päri Estril on süda haige.
Tema isa peetakse Tais kinni
ja ema peab saama ise nende kolme lapsega hakkama.
Ester on südameoperatsiooni järjekorras,
kuid on siiani olnud liiga nõrk, et seda operatsiooni teha.
2018. aasta augustis saatsid Soome kristlastest naised
Estrile sinna Taimaale julgustavaid kaarte.
Järgmises videolõigus tänab Estri ema kõiki Soome usuõdesid,
kes julgustasid ja trööstisid Estrit ning kogu nende peret
selles raskes olukorras, kus nad täna on.
Tere kõigile! Kuidas teil läheb?
Oleme väga rõõmsad nii te kaartide kui paki eest.
Aitäh teile ja häid jõule! Ma armastan teid.
Suur, suur tänu toetamast meid.
Olge õnnistatud!
2019. aasta veebruari teemaks oli Etioopiast pärit Elsa,
kes aitab islamist kristlusesse pöördunud naisi.
Tegime ümbrikusse mahtuvaid inglikujusid,
mis saadeti Etioopiasse
ja mille Elsa jagas kristlasteks saanud naistele laiali.
Nii edastasime neile sõnumi, et oleme omavahel õed
ja armastame üksteist.
Sealsed usuõed sai tänu neile inglitele julgustatud.
Paljusid nende naiste lugusid ja intervjuusid
saab kuulata Radio DEI'st ja Radio Patmos'est.
Võid ka liituda VOM Õdedega, et palvetada üheskoos,
liituda ühisettevõtmistega
ja olla osa Kristuse Ihust ühes kõigi usuõdedega.
Siin tõusis nüüd korraga mitu teemat esile.
Mitu väga olulist teemat.
Kuulsime, kuidas seda abi vastu võetakse,
mida see nende jaoks tähendab
ja kuidas me saame selles osas koostööd teha.
Me soomlastena saadame hea meelega abi
kuhugi võimalikult kaugele,
sest see tundub kuidagi lihtsam.
Aga antud juhul me ainult ei saada abi,
vaid me teeme ka koostööd.
Ehk siis, me toome selle teema lähemale ka iseendale,
kus saame selles osas tegutseda ja teha nendega koostööd.
Nii saame olla kui üks meeskond, millesse ka need naised on kaasatud.
Me ei tõuka neid eemale, saates neile vaid mingit abi,
vaid nad on meiega ühes meeskonnas
ja me ajame asju üheskoos.
Võiksime siinkohal rääkida ka sellest,
kuidas meie vaatajad ja kuulajad, kes seda saadet praegu vaatavad,
võiksid samuti olla kaasas selles tänuväärses töös.
Räägime sellest veidi
ja äkki Sari saab siin otsa lahti teha.
No kõige esimene asi on kindlasti see,
et on võimalus palvetada kõigi nende teemade eest.
Jälgida neid palveteemasid me kodulehelt
ja jagada neid oma koguduse naiste- või piibliringiga.
Ja kui selliseid ringe pole, võib ju need rajada.
Või siis palvetada ka täitsa omaette.
See on alati kõige esimene asi, mida tagakiusatud kristlased paluvad,
et nende olukorra eest palvetataks.
Mida sa, Ritva, arvad?
Ja siis need väikesed, aga konkreetsed teod.
Need väikesed paberist inglid ja kaardid
tuletavad me tagakiusatud usuõdedele,
aga ka nende lastele ja meestele meelde,
et teisel pool maailma leidub usuõdesid- ja vendi,
kes pole neid unustanud
ja kes kannavad neid oma mõtetes ja palvetes.
Ja lisaks sellele oleme me ka kui nende hääleks,
rääkides sellest, millega nad silmitsi seisavad.
See kaardi kirjutamine või ingli tegemine
võib ju tunduda nii väikese asjana,
aga selle saajale tähendab see väga palju.
Küsimus pole vaid kaardis, inglis või milleski muus,
vaid see tuletab sellele inimesele meelde,
et teda peetakse meeles, temast hoolitakse
ja tema eest palvetatakse.
Ja et ta pole üksi keset kogu seda olukorda.
Ta pole unustatud,
vaid inimesed siiski hoolivad temast.
See on nii tõsi.
Võin oma kogemusest öelda,
et kui pidin oma tervise eest hakkama hoolt kandma
elades tol ajal misjonärina Lõuna-Ameerikas.
Ma tulin tagasi Soome,
aga mu naine Eeva jäi me kolme lapsega sinna,
olles kaugel minust.
Mitte keegi ei võtnud Eeva ega me lastega ühendust.
Peale oma lähedaste muidugi.
Kuid mitte keegi teine ei võtnud ühendust,
mistõttu ta tundis end seal täiesti üksinda.
Samas kui mulle helistati pidevalt ja küsiti, kuidas mul läheb.
Kuid naiste kui abikaasade osa unustatakse sageli ära.
See jääb kuidagi tahaplaanile.
Seetõttu puudutabki mind teie tegevus väga.
On nii ülimalt oluline märgata inimest,
kes on keset võitlusi ja kannab üht koormat.
Kannab hoolt selle eest,
et pere püsiks keset tormilisi aegu siiski koos.
Usume, et kui õnnistame sellisel moel kõiki abielunaisi ja emasid,
kes me ju isegi oleme,
siis me õnnistame selle läbi kogu peret.
Ka nende naiste mehi ja lapsi ning kogu nende suguvõsa.
Nii et me tegevusel on palju laiem tähendus.
Oma toetusega aitame kaasa sellele,
et need emad ja naised jaksaks ikka vastu pidada,
kui nende abikaasa on kas vangis või nad on jäänud täitsa üksi.
Sest siis jaksavad nemad omakorda toetada oma lapsi
või ka oma vangistatud abikaasasid.
Nii nagu Estri isagi on ju vangis.
Nii et emade ja naiste kaudu toetame me tegelikult ka laiemat ringi.
Ja samas see avaldab mõju ka neid ümbritsevatele inimestele,
kes näevad seda abistamist pealt.
Nii et tegelikult saab ka kogukond sellest puudutatud.
See on tõesti julgustav,
sest see liidab inimesi kokku ja muudab ühtsemaks.
Mitte vaid keset tagakiusu, aga ka ülemaailmselt.
Oleme seeläbi kõik üks.
Kuid see ei julgusta vaid neid, keda me aitame,
aga see julgustab ka meid endid.
Sest kui me näeme ja kuuleme neid lugusid,
siis see on väga kinnitav meilegi
näha, kuidas nad püsivad oma usus Jeesusesse Kristusesse
sõltumata sellest, mis ka ei juhtuks.
Nii et nad küll vajavad tuge selleks,
aga samas toetavad ja julgustavad meidki selle kõige läbi.
Ühtlasi on julgustav seegi,
et igaüks võib juba nii vähesega kaasa aidata.
Seegi on märkimisväärne.
Igakord pole tarvis minna maailma teise otsa,
vaid aidata ja toetada saab ka oma argielu keskelt.
Ühtlasi on see meile kui peegliks,
sest kui me näeme,
kuidas oleme saanud aidata ning valmistada rõõmu,
tõstes neid keset raskusi üles,
siis kui me endi elu tabavad raskused,
saame meenutada, kuidas nende elud on olnud
ja see julgustab meid,
et saame siiski hakkama ja võime liikuda edasi.
Nii on. Täitsa tõsi.
Ehk siis, Jumal kannab hoolt nii nende kui ka meie eest.
Eks sa, Ritva, mõistad seda terapeudina
inimeste muredest-vaevadest kuuldes veelgi enam,
et täna võib kõik olla hästi, aga homme on totaalselt teine seis.
Nii on, sest kunagi ei tea, mida elu võib tuua.
Kuid Jumala abiga saame siiski minna õigetmoodi edasi.
Usun, et võiksime ka võtta hetke palveks
kogu selle teema pärast,
sest tegu on ülimalt olulise teemaga.
Kanname palves kõik need sõbrad Jumala trooni ette,
jagades Jumalaga nii nende kui meie endigi muredest.
Nii et palume üheskoos ja sa, Ritva, võid alustada.
Aitäh taevane Isa,
et võime kanda need usuõed ühes oma laste ja meestega Su ette.
Ja aitäh Sulle,
et äratad ka Soomes inimesi liituma selle tööga.
Aitäh Sulle sellegi eest, et õnnistad me Soome usuõdesid,
kes saavad selle töö omale südamesse.
Õnnista ka me Soome usuõdesid ja kõigi me peresid.
Me lapsi ja suguvõsasid.
Aitäh Jeesus, et võime teha seda tänuväärset tööd.
Me õnnistame üheskoos igat Sinu järgijat,
kes kannatab ja kogeb tagakiusu.
Eriti aga veel neid tüdrukuid ja lastega emasid,
kes on hetkel raskes olukorras.
Kes on kogenud tagakiusu tänu Sinusse uskumisele.
Issand, Sina oled koos nendega ja kuuled jätkuvalt nende palveid.
Sa juhid ja aitad neid ja aitad meilgi neid aidata.
Aamen.
Aitäh teile ja õnnistusi selleks oluliseks tööks!
Aitäh!
Tõlge: Anne-Ly Raukas